**ΕΝΗΜΕΡΩΤΙΚΟ**

**2-8-2023**

**«40 Χρόνια Μουσείο Νίκου Καζαντζάκη» εκδηλώσεις με την στήριξη της Περιφέρειας Κρήτης**

Την Πέμπτη 03 Αυγούστου 2023 και ώρα 8.00 μ.μ., στην πλατεία του Μουσείου Νίκου Καζαντζάκη, στη Μυρτιά του Δ. Αρχανών Αστερουσίων, θα πραγματοποιηθεί η Διεθνής Κεντρική Επετειακή Εκδήλωση «40 Χρόνια Μουσείο Νίκου Καζαντζάκη».

Πρόκειται για μια συνδιοργάνωση μεταξύ της Περιφέρειας Κρήτης, του Δήμου Αρχανών-Αστερουσίων (ΚΕΔΑΑ) και του Δήμου Ηρακλείου, με την υποστήριξη του Πολιτιστικού Συλλόγου Μυρτιάς

Η εκδήλωση περιλαμβάνει την απόδοση τιμών, ομιλίες, προβολή επετειακού βίντεο ενώ το κλείσιμο θα γίνει μουσικά με συναυλία του Νέου Κρητικού Κουαρτέτου του Δήμου Ηρακλείου (ΔΗ.Κ.Ε.Η)

**ΑΝΑΛΥΤΙΚΟ ΠΡΟΓΡΑΜΜΑ**

**\* Απόδοση Τιμών**

- Ανακήρυξη του Γιώργου Στασινάκη, Προέδρου της Διεθνούς Εταιρείας Φίλων Νίκου Καζαντζάκη, Πρεσβευτή Ελληνισμού, σε επίτιμο μέλος του Διοικητικού Συμβουλίου του Μουσείου Νίκου Καζαντζάκη.

- Απόδοση τιμητικής πλακέτας στον Περιφερειάρχη Κρήτης, κ. Σταύρο Αρναουτάκη, και στην τέως Διευθύντρια του Μουσείου, κ. Βαρβάρα Τσάκα, για τη διαχρονική προσφορά τους στο Μουσείο.

- Βράβευση του κ. Νίκου Σταμπολίδη, Διευθυντή του Μουσείου Ακρόπολης, για την προσφορά του στον Πολιτισμό.

**\* Ομιλίες,**

**\* Προβολή Επετειακού Βίντεο**

**\* Συναυλία του Νέου Κρητικού Κουαρτέτου του Δήμου Ηρακλείου (ΔΗ.Κ.Ε.Η)**

Επισυνάπτεται το Πρόγραμμα όλων των εκδηλώσεων